সমকালীন নৃত্যভাবনাকে রূপ দেওয়ার জন্য মঞ্জুশ্রী চাকীসরকার তাঁর কন্যা রঞ্জাবতীর সঙ্গে যৌথ ভাবে ১৯৮৩ সালে প্রতিষ্ঠা করেন ‘ড্যান্সারস গিল্ড’৷ ১৯৯৯ সালে মাত্র ছত্রিশ বছর বয়সে রঞ্জাবতী প্রয়াত হন৷ আগামীকাল আইসিসিআর-এ রঞ্জাবতীর জন্মবার্ষিকী স্মরণে ‘ড্যান্সারস গিল্ড’ এক নৃত্যানুষ্ঠানের আয়োজন করেছে৷ পরিবেশিত হবে বৃক্ষচ্ছেদনের বিরুদ্ধে নৃত্যনাট্য ‘অরণ্যঅমৃতা’৷ রঞ্জাবতীর কথা বলবেন যাদবপুর বিশ্ববিদ্যালয়ের মানবী-চর্চা বিভাগের অধিকর্তা ও ‘ড্যান্সারস গিল্ড’-এর প্রাক্তন ছাত্রী ঐশিকা চক্রবর্তী৷ সঙ্গে থাকবে ‘ড্যান্সারস গিল্ড’-এর প্রাক্তন ছাত্র পুলক আদিত্যের নৃত্যানুষ্ঠান ‘শান্তির জন্য সংগ্রাম’৷ অনুষ্ঠানেথাকবেন আইসিসি আর কলকাতার আঞ্চলিক অধিকর্তা গৌতম দে এবং এডিনবার্গ নেপিয়ার বিশ্ববিদ্যালয়ের শিক্ষক বাসবী ফ্রেজার৷